ગુજરાતી ફિલ્મ ઈન્ડસ્ટ્રીઝના અનેક નામાંકિત કલાકારો આ ફિલ્મમાં છે. અર્ચન ત્રિવેદી, નિસર્ગ ત્રિવેદી, હિતેન્દ્ર શાહ, કિરણ જોષી જેવા કલાકારોએ સુંદર અભિનય આપ્યો છે. નવા યુવા કલાકારો રાજકુમાર, સાહિલ શેખ, હિતાર્થ દવે, દેવામી પંડ્યા, રક્ષા નાયક, નિસર્ગ દવે વગેરેની મહેનત પણ દેખાય છે. પણ એકાદ બે બાબતો આંખમાં ખૂંચે છે. છોકરી વિનાનું ગામ છે પણ ગામડું દેખાતું નથી. ફિલ્મની ફ્રેમ બદલાતી જ નથી. એનો રંગ, એનો માહોલ બદલાતો નથી, એકવિધતા લાગે છે. ગામના નામે કોઈ વિશાળ બંગલાઓની સ્કીમમાં શુટિંગ કર્યંુ છે. કૉલેજનો રૂમ, છોકરાઓનો રૂમ, હોસ્ટેલનો રૂમ, ગામડાનુ ઘર, કંઈ જુદું પડતું નથી, બધું એક જ લાગે છે. કેટલાક સંવાદની, મુદ્દાની ચર્ચાની ગંભીરતા દર્શાવવા રાતના માહોલનું, વિધાઉટ મ્યૂઝિક અથવા લાઈટ મ્યૂઝિકના બેકગ્રાઉન્ડમાં શૂટીંગ જરૂરી હોય છે. એની ડાર્કનેસને કારણે જ એ આંખથી હૈયામાં ઊતરી શકે. એનો અભાવ છે.